《弼承索近诗复贶佳句辄次元韵奉和诗以语志不必更及乎诗也伏惟一览而已 其二》
宋代·富弼

赋分萧条只自如，生平常向官情疏。亡功每叹孤明主，得谢何妨作老夫。

官品尚叨三事贵，世缘应信一毫无。病来髀肉消几尽，尤觉阴阳系惨舒。

作者简介：（1004—1083）宋洛阳人，字彦国。仁宗天圣八年举茂才异等。庆历二年为知制诰，使契丹，力拒其割地之挟索，然许增岁币。三年，迁枢密使，与范仲淹等推行“庆历新政”。至和二年，拜中书门下平章事，务守成，号贤相。神宗问边事，曰“愿二十年口不言兵”。次年拜相。与王安石政见不合，出判亳州，复以抵制青苗法被劾降官。以韩国公致仕。卒谥文忠。有《富郑公诗集》。